ข้อบัญญัติองค์การบริหารส่วนตำบลแม่เย็น เรื่อง การลดหย่อนภาษีบำรุงท้องที่ พ.ศ. 2557
ข้อบัญญัติองค์การบริหารส่วนตำบลแม่เย็น
ข้อบัญญัติองค์การบริหารส่วนตำบลแม่เย็น
เรื่อง
การลดหย่อนภาษีบำรุงท้องที่
พ.ศ. ๒๕๕๗[๑]
 

โดยที่เป็นการสมควรตราข้อบัญญัติองค์การบริหารส่วนตำบลแม่เย็น
ว่าด้วยการลดหย่อนภาษีบำรุงท้องที่

อาศัยอำนาจตามความในมาตรา ๗๑
แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗
ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)
พ.ศ. ๒๕๔๖ ประกอบกับมาตรา ๒๒ (๑) แห่งพระราชบัญญัติภาษีบำรุงท้องที่ พ.ศ. ๒๕๐๘
ซึ่งแก้ไขเพิ่มเติมโดยแห่งพระราชบัญญัติภาษีบำรุงท้องที่ (ฉบับที่ ๓) พ.ศ. ๒๕๔๓ องค์การบริหารส่วนตำบลแม่เย็น
โดยความเห็นชอบของสภาองค์การบริหารส่วนตำบลแม่เย็นและนายอำเภอพาน
จึงตราข้อบัญญัติไว้ ดังต่อไปนี้

ข้อ ๑ ข้อบัญญัตินี้เรียกว่า
ข้อบัญญัติองค์การบริหารส่วนตำบลแม่เย็น เรื่อง
การลดหย่อนภาษีบำรุงท้องที่ พ.ศ. ๒๕๕๗

ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลแม่เย็นนับแต่วันถัดจากวันที่ได้ประกาศไว้
ณ องค์การบริหารส่วนตำบลแม่เย็น

ข้อ ๓ บุคคลธรรมดาซึ่งเป็นเจ้าของที่ดินแปลงเดียว
หรือหลายแปลงที่อยู่ในจังหวัดเชียงราย และใช้ที่ดินนั้นเป็นที่อยู่อาศัยของตนเอง
เป็นที่เลี้ยงสัตว์ของตน หรือประกอบกสิกรรมของตน ในเขตองค์การบริหารส่วนตำบลแม่เย็น
ให้ลดหย่อนไม่ต้องเสียภาษีบำรุงท้องที่ได้จำนวนสามไร่ การลดหย่อนตามเกณฑ์ข้อนี้ให้ได้รับการลดหย่อนสำหรับที่ดินที่อยู่ในเขตองค์การบริหารส่วนตำบลใดองค์การบริหารส่วนตำบลหนึ่งแต่เพียงองค์การบริหารส่วนตำบลเดียว

ข้อ ๔ ให้นายกองค์การบริหารส่วนตำบลแม่เย็นเป็นผู้รักษาการตามข้อบัญญัตินี้
และให้มีอำนาจออกระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้


ประกาศ
ณ วันที่ ๑ ตุลาคม พ.ศ. ๒๕๕๗
จันทร์ฉาย
วงศ์แก่นจันทร์
นายกองค์การบริหารส่วนตำบลแม่เย็น






ปริยานุช/
จัดทำ
๒๓ พฤศจิกายน
๒๕๕๘

ปุณิกา/ตรวจ
๒๓ พฤศจิกายน
๒๕๕๘
























[๑] ราชกิจจานุเบกษา
เล่ม ๑๓๒/ตอนพิเศษ ๒๘๘ ง/หน้า ๑/๙ พฤศจิกายน ๒๕๕๘